Kerran sydämmelleni
Sydän, sydän kurja!
 Miks taas olet hurja?
 Kiihkeänä kiehut,
 Raivosena riehut,
 Pauhuss’ elon myrskyjen!

 Sydän, sydän, voimaa
 Etsi! Älä soimaa
 Suotta Onnetarta!
 Karkoita ja karta
 Epäilyistä synkeää!

 Sydän, sydän, taivu,
 Lepohon jo vaivu!
 Nuolet koston, vihan
 Särje, murra ihan! –
 Herran kosto olkohon!

O[lli]. W[uo]r[ine]n.

Lähde: Suomen Kuvalehti 1.12.1873.

Olli Wuorinen
Runot
Suomen Kuvalehti
1873